Transmanneskja á forsíðu National Geographic í fyrsta sinn Ritstjórn skrifar 17. desember 2016 12:00 Söguleg forsíða sem lætur mann fá gæsahúð . Mynd / National Geographic Hin níu ára Avery Jackson er forsíðufyrirsæta sögulegs tölublaðs National Geography . Í 130 ára sögu blaðsins er hún fyrsta transmanneskjan sem prýðir forsíðuna . Í blaðinu er fjallað um þróunina á merkingu orðsins kyn og hvernig það er skilgreint . Avery vakti mikla athygli á seinasta ári þegar hún byrjaði að setja inn sín eigin myndbönd á youtube þar sem hún lýsti meðal annars fyrir áhorfendum hvernig hún áttaði sig á því að hún væri trans og hvernig hún sagði foreldrum sínum frá því . „ Það besta við að vera stelpa er að nú þarf ég ekki lengur að þykjast vera strákur , “ segir Avery einlæg í viðtalinu . Blaðið verður gefið út 27. desember og í kjölfarið kemur út heimildarmynd á vegum National Geographic og Katie Couric í febrúar um þetta sama málefni .